2022. augusztus 22.

Segít a Henkel

**Tízezer liter kézfertőtlenítőt kapnak a kórházak**

**A koronavírus-járvány még mindig velünk van, továbbra is kiemelt szerepe van a védekezésnek, ezért kézfertőtlenítőkkel segíti a kórházak munkáját a Henkel Magyarország. A tízezer literes fertőtlenítő-szállítmány augusztus közepén érkezik meg tíz magyarországi kórházba. A vállalat a társadalmi szerepvállalása keretében folyamatosan segíti a járvány elleni védekezést, a pandémia kezdetén közel 150 millió forint értékű adományt ajánlott fel hazai kórházak és szervezetek számára. A segítségnyújtásba egy másik kezdeményezésével pedig a fogyasztókat is bevonta.**

A koronavírus-járvány még mindig velünk van ezért most kézfertőtlenítővel segíti a kórházak munkáját a Henkel Magyarország a társadalmi szerepvállalási programja keretében. A 10 IBC tartálynyi (összesen tízezer liter) készítményt az Országos Kórházi Főigazgatóság által meghatározott tíz kórház kapja meg.

Az ethanol hatóanyagú fertőtlenítőszerek várhatóan augusztus közepén érkeznek meg az intézményekbe. A Henkel Magyarország ezzel tovább folytatja a COVID-19 elleni védekezést, megelőzést és gyógyítást segítő társadalmi programját.

„Felelős vállalatként a pandémia kitörése óta folyamatosan, több programunkkal is támogatjuk az egészségügyi intézményeket és a járvány elleni védekezésben szerepet vállaló alapítványok munkáját. Fertőtlenítőszerekre pedig továbbra is szükség van, ez hívta életre a mostani adományozást. Bízunk benne, hogy ezzel segíteni tudjuk a kórházak létfontosságú munkáját” – mondta Dr. Fábián Ágnes, a Henkel Magyarország ügyvezető igazgatója.

**Segítség globálisan és lokálisan**

A Henkel a pandémia kezdetén, 2020 tavaszán átfogó globális szolidaritási programot hirdetett a világjárvány által érintett munkavállalók, partnerek és közösségek támogatására. Ennek keretében a Fritz Henkel Alapítvány 2 millió eurót adományozott a WHO és az ENSZ által létrehozott COVID-19 Solidarity Response Fund alapnak. Ez a szervezet többek közt egészségügyi dolgozók számára biztosított védőfelszerelést, diagnosztikai laboratóriumokat állított fel és segítette az intenzív osztályokat, valamint a vakcinakutatást. 1 millió eurót kaptak további szervezetek és partnerek világszerte a Henkel munkatársai önkéntes szerepvállalásán keresztül. A Henkel emellett globálisan 5 millió személyi- és háztartási higiéniai termékeket – többek között kézfertőtlenítőket, szappanokat, tisztítószereket – adományozott a Henkel Corporate Citizenship koordinálásában.

A Henkel Magyarország is aktívan részt vett a segélyezési tevékenységekben. Ennek keretében két gyára és három üzletága korábban összesen két kórháznak és kilenc segélyszervezetnek, valamint alapítványnak [adományozott közel 150 millió forint értékben](https://www.henkel.hu/sajto-es-media/2020-04-16-a-henkel-magyarorszag-koezel-150-millio-forint-adomanyt-nyujt-1056832) mosó-, mosogató- és tisztítószereket, szépségápolási termékeket és fogkrémeket. A segítségnyújtásba a Henkel a fogyasztókat is bevonta: a „[Segítség nem marad el!](https://www.henkel.hu/sajto-es-media/2020-05-19-a-segitseg-nem-marad-el-1063662)” kampányában a fogyasztók dönthettek arról, hogy a vállalat által felajánlott 10 millió forint támogatást milyen arányban osszák szét öt, a járvány elleni védekezésben aktív szerepet vállaló alapítványok között.

**A Henkelről**

A Henkel kiegyensúlyozott és változatos portfólióval rendelkezik világszerte. Erős márkáival, innovációival és technológiáival a vállalat és három üzletága vezető piaci pozíciót foglal el mind az ipari, mind a fogyasztási cikkek terén. A Henkel Adhesive Technologies az egyik legjelentősebb globális szereplő a ragasztópiacon. A vállalat számos piacon és kategóriában vezető szerepet tölt be Laundry & Home Care és Beauty Care üzletágaival is. Az 1876-ban alapított Henkel több mint 140 év sikert tudhat maga mögött. A 2021-es pénzügyi évben a vállalat több mint 20 milliárd euró árbevételt és mintegy 2,7 milliárd euró korrigált üzemi eredményt ért el. A Henkel több, mint 52.000 munkatársa világszerte egy sokszínű csapatot alkot, akiket az erős vállalati kultúra, a közös célok és értékek kötnek össze. A Henkel vezető szerepét a fenntarthatóság terén számos nemzetközi index és rangsor igazolja. A vállalat elsőbbségi részvényeit a német DAX tőzsdeindexben jegyzik. További információt a [www.henkel.com](http://www.henkel.com) weboldalon talál.

**Sajtókapcsolat:**

Henkel Magyarország Kft.

Vállalati kommunikáció

Dispiter Dorottya

Telefon: 1 372 5555

E-mail: vallalati.kommunikacio@henkel.com

www.henkel.hu